2021. Szöveges beszámoló.

**Január**

Az éve első szállítása 2-án történt egy bántalmazó kapcsolatból menekített anyuka, ülő garnitúrát kapott, Csepelre vittünk játékot és tartós élelemet egy 10 hónapos ikerpárt nevelő családba,

Fiatal korúakat ellátó intézménybe vittünk tisztasági csomagot 21 kisbaba 0-15 hónaposak, XIII.kerületi család kapott emeletes ágyat, albérletben élnek, egy anyuka kapott komódot,

Szintén emeletes ágyat vittünk egy XIII.Kerületi család gyermekeinek,

Újpalotára két polcot vittünk, Zuglói iskolának vittünk gumikesztyűt,

 Zuglói családok átmeneti otthonába 2 polcot vittünk,

Zuglói családsegítőnek vittünk tartós élelmiszer 500.000.-ft értékben. Egyedülálló apuka 4 gyermeket nevel egyedül, köztük egy autista tartós élelmiszert és pelenkát vittünk neki

XIII.kerület. Egy családnak vonatjegyet vettünk és tartós élelmiszert adtunk, hogy új életet tudjanak kezdeni Esztergomban.

A Tápióbicskei Meleg szív egyesülethez vittünk több hétre való élelmiszert, Egyedülálló édesanyának bútorokat vittünk XIII.ker.

Minden szombaton egy Zuglói pékségből a maradékot a Zuglói családotthonokba visszük. Tűzhelyét vittünk egy XIII.Kerületi családnak, Fáj községbe küldtünk ruhaneműt, Tápiószecsőre vittünk ruhaneműt, Hevesvárosba küldtünk csomagokat, Együttműködést kötöttünk a Kifli.hu -val akik havi rendszerességgel támogatnak bennünket pénzadománnyal amiből tartós élelmiszert tudunk vásárolni. Tapolcáról kaptunk 27 db matracot Hotel Gabriella és Vizimalom étteremből amit eg hajléktalanoknak szóló lakás programba ajánlottunk fel,

Galgagyörkön tartós élelemiszert osztottunk **50** család részére, 500.000.-ft értékben. Hűtőt és kerekes széket vittünk egy XIII.kerületi család számára.

Íróasztalt és szőnyeget vittünk egy XIII.kerületi anyukának,

 A Fővárosi Sztehló Gábor gyermekotthonnak vittünk játékokat és autós gyermekülést,

XIII.kerületi anyuka egyedül neveli a gyermekeit, komódot és ágyneműt vittünk nekik,

 IV.Kerületi egyedülálló anyukának mosógépet vittünk, Hűtőt kapott egy

XIII.Kerületi család, Parádra vittünk ruha támogatást és újszülött csomagot egy családnak mert érkezik a kisbaba, kiságyat, babakocsit, ruházatot, tisztaságit és a faluban élőknek ruhaneműt,

**Február**

Egy XIII.kerületi család emeletes ágyat kapott,

Selyeb településre küldtünk ruhaneműt,

 A Várva Várt alapítványnak adtunk baba felszereléseket, kiságyat, fürdetőt, kádat, pelenkát, gyermekágyat vittünk egy

XIII.Kerületi anyukának,

XIII.kerületi kislány íróasztalt kért mert nem volt,hol tanulnia,

Heves Város vitt bútorokat tőlünk,

Kerecsenden jártunk egy családnak bútorokat vittünk,

87 éves Zuglói néninek vittünk tisztasági és tartós élelemiszer csomagot,

Zuglói 4 éves kislánynak heverőt vittünk,

Egy néninek tv tudtunk adni,

Lakhatási szegénységben élő idős házaspárnak kályhára volt szüksége, Felhívásunkra Polgár Tünde híresség azonnal reagált és meg tudtuk venni nekik a kályhát, Egy XIII.Kerületi családnak sarok garnitúrát vittünk,

Csökmőre küldtünk festéket, ruhaneműt, játékokat. Két családnak segítettünk tartós élelemiszer csomaggal,

Zuglóban, Zuglói nyugdíjasokat látogattunk meg 10 vannak ,tartós élelmiszert vittünk nekik, Budafokra vittünk tárós élelmiszert és mikrohullámú sütőt,

 háromgyermekes anyukának segítettünk a családgondozó kérésesre, kis ágyat, tartós élelmiszert, pelenkát vittünk neki a IV kerületbe .

A XIII.kerületbe egy anyuka egyedül maradt 2 gyermekével, ágyat, ágyneműt, takarót tisztasági csomagot, törölközőt vittünk a gyermekeknek. Érdre vittünk hütő szekrényt egy 5 fős családnak,

**Március**

Érden **14** családnak osztottunk tartós élelemiszert, tisztasági csomagot,

egy XIII. kerületi kislánynak ágyat vittünk, Számítógépet adtunk az Együtt Jövőért egyesületnek, Zuglói anyukának ruhaneművel segítettünk,

Zuglói anyuka fogyatékos fiának adtunk ruhaneműt, Tárnokra adtunk egy mosógépet, XIII.kerületi családnak adtunk ruhaneműket,

 Érdi kismamának kislánya született neki vittünk baba kelengyét,

Csányon jártunk **30** családnak és 9 nyugdíjasnak vittünk tartós élelmiszert, tisztasági csomagot. Újpesti idős néninek vittünk tartós élelmiszer csomagot, tisztaságit,

Zuglói állami gondozott hölgynek segítettünk bútorokkal,

Hajduböszörményben jártunk családok átmenti otthonába vittünk ruhaneműt, játékot, egy újpesti családnak konyha bútorra volt szüksége,

VIII.kerületi családnak mosógépet vittünk, zuglói család hűtő gépet kapott, XIII.kerületi családnak hűtőt és szoba bútort vittünk,

XIII. kerületi és Zuglói családoknak ágyat vittünk, három gyermekes családnak szoba bútort vittünk XIII. kerületbe,

 Parádi **22** családoknak volt tartós élelmiszer és tisztasági csomag osztás, 97 éves Zuglói néninek vittünk tartós élelemiszert.

Zuglói 86 éves Irénke néninek vittünk higiéniás betétet. Zuglói anyukának segítettünk tartós élelmiszerrel és egy tv-vel.

Nagyorosziba voltunk **15** családnak tartós élelmiszer és tisztasági csomagot vittünk, 12.000.-ft értékű csomag. Zuglói nyugdíjas néninek Mikrohullámú sütőt vittünk. Egyedülálló anyukának adtunk tartós élelmiszert,

 XIII.kerületi családnak adtunk ruhaneműt, ( **Covidos kismama támogatása**) XIII.kerületi családnak vittünk tartós élelmiszert és hűtőt,

 Csökmőre küldtünk tűzhelyet, Zuglói családsegítő részére vittünk fejlesztő játékokat,

 A Zuglói családsegítő kérésére tisztasági csomagot vittünk három családnak,

 **10** zuglói nyugdíjasnak vittünk húsvéti tartós élelmiszer csomagot, a támogató kifli.hu.

**Április**

**20** újpesti családnak vittünk tartósélelmiszer csomagot, tisztaságit. Újpesti családnak vittünk fát a tüzeléshez. 3 családnak adtunk tartós élelmiszer csomagot, tisztaságit,

Zuglói nyugdíjas néninek adtunk egy hűtő szekrényt, Semjénben, Füzérkomlós, Pácin jártunk és húsvéti csomagot vittünk 5 családnak.

Zuglói Tihany Téri Mazsola bölcsinek vittünk kis bútorokat, második alkalommal kaptunk pizzát egy anonim felajánlótól amit elvittünk a Zuglói családok átmeneti otthonának,

Zuglói családnak vittünk bútorokat, kanapét, asztalt 4 székkel, Budafoki férfinek küldtünk tartós élelmiszert,

Újpalotai ikerpárnak babakocsit vittünk,

Pesterzsébeti családnak elromlott a hűtője vittünk nekik, Egy apuka egyedül neveli a lányait nekik segítettünk tartós élelemmel, Hevesre küldtünk ruhaneműt, játékokat, lakásfelszerelést,

XIII.kerületi családnak vittünk hűtőszekrényt,

Újpesti nyugdíjas hölgynek vittünk tartós élelmiszert, tisztasági csomagot, XIII.kerületi kislánynak egy gyermekágyat vittünk, a

Fővárosi Szteleho Gábor otthonnak, babakocsikat, háromkerekű biciklit, kerti játékokat vittünk, Zuglói családsegítő kérésére 3 családnak ruhaneműt, tartós élelmiszert és tisztasági csomagot adtunk,

egy Zuglói 7 gyerekes család kapott asztali számítógépet, laptopot, telefont kaptak, Covidban elhunyt az édesanya apuka egyedül maradt a gyerekekkel,

egy Zuglói anyukának kabátot adtunk, Április 21 bölcsődék napja, 12 zuglói tagintézménybe vittünk kerti játékokat hullahopp karikát, homokozót, dömpert, talicskát, aszfalt krétát, stb,stb,. Újpalotai ikerpárnak küldtünk ruhaneműt,

egy nagymama 7 unokáját neveli egyedül tisztasági csomagot vittünk nekik a XVII.Kerületbe,

 Zuglói családok átmeneti otthonába vittünk tojásokat,

Zuglói anyuka egyedül neveli a gyermekeit egy ágyat kért az egyik gyereknek, éppen kaptunk felajánlást vittünk nekik, a

Zuglói családok átmeneti otthonba vittünk 3 családnak hűtőt, mosógépet és egy tűzhelyet, Újra 80 szelet pizzát kaptunk az anonim pizzériától, Egy zuglói családnak ülő garnitúrára volt szüksége éppen érkezett felajánlás elvittük nekik, Újpesti látássérült házaspárnak tűzhelyet vittünk, Hevesre küldtünk bútorokat, Csökmőre küldtünk bútorokat,

**Május**

Zuglói egy hetes kislánynak küldtünk baba kelengyét, ruhákat, tisztasági csomagot,

A Zuglói családok átmeneti otthonába vittünk ágyneműt, törölközőt, irodai székeket a közösségi térbe, mézet,

a Sztehló Gábor gyermekotthonba vittünk autós üléseket, hogy a gyermekeket orvoshoz, fejlesztésre ,kirándulni tudják vinni, az intézménynek 16 tag intézménye van, 20 zsák 15kg krumplit kaptunk és vittük el a

Zuglói családok átmeneti otthonába, Fiatal párnak adtunk baba tisztasági csomagot,

 Parádra küldtünk ruhaneműt, játékokat, lakás felszerelést,

 Kecskemétre vittünk a Biztos Kezdet házba ruhaneműt, játékot, baba tisztasági csomagot, XIII.kerületi családsegítő jelezte ,hogy egy anyukának hűtőszekrényre lenne szüksége, éppen kaptunk elvittük neki, 5 éves autista kisfiúnak küldtünk bébiételt,

A Zuglói Tihanytéri bölcsődé vezetője, gyűjtést szervezett alapítványunknak cicomapakk néven, hogy az intézményekben dolgozók hozzanak otthonról egy tisztasági terméket, nagyon sok mindent kaptunk,

Berettyóújfalura mentünk és babakocsit, kis ágyat, ruhaneműt, vittünk az ott élő családoknak, XIII. szekrénysort vittünk,

 Kisújszállásra vittünk ruhát, kv főzőt, kenyér sütőt, víz tisztítót, a Covidban elhunyt anyuka gyermekének küldtünk pelenkát és cumisüveg melegítőt,

idős férfinek vittünk tartós élelemiszert,

Zuglói néninek ágyneműt, törölközőt, tisztálkodási szereket, Z

uglói családnak adtunk centrifugát,

Hevesre küldtünk bútorokat,

Rubint Réka segített egy iker párnak légzés figyelővel,

Zuglói családok átmeneti otthonába költözik egy 6 tagú család nekik vittünk ágyneműt, huzatot, evőeszközt, tányérokat, poharat, lábost. egy XIII.kerületbe vittünk kanapét,

Sárbogárdon 40 családnak vittünk tartó élelmiszert és tisztasági csomagot.

gyermekotthonba küldtünk rollert, kis motort, aszfalt krétát, hintát, labdát, homokozót gyermeknapra.

 A Zuglói családok átmeneti otthonában volt gyermeknap, állandó támogatónk 100 szelet pizzát ajánlott fel a rendezvényre, és 100 gyermek vitamint vittünk Provio Choco,

**Június**

Egerbe vittünk ruhaneműt, játékot, lakás felszerelést,

Tápiószecsőn 40 családnak vittünk tartós élelemiszert és tisztasági csomagot,

6 Újpesti családnak vittünk tartós élelmiszer csomagot és tisztaságit, XIII kerületi családnak mosógépet vittünk,

A Zuglói családok átmeneti otthonába vittünk festéket 100litert,hogy a lakásokat és a lépcsőházat ki tudják festeni.

 Egy IV.kerületi családnak adott pelenkát, popsi törlőt, egy kerekes széket vittünk egy bácsinak, XIII.kerületi családnak tisztasági csomagot bébi ételt vittünk,

Erzsébetre vittünk ruha csomagot, tisztasági csomagot,

 XV.kerületi családnak vittünk tisztasági csomagot,

Erzsébetre küldtünk ruhaneműt, bébiételt, két Zuglói nyugdíjas néninek adtunk élelmiszer csomagot, egy 13 kisfiúnak segítettünk egy biciklivel a Zuglói Kerekerdő cukrászda felajánlása,

A Ceve támogatása 1,500,000,-ft kaptunk. Csákváron voltunk Provio Choco vitamint vittünk és játékokat,

A zuglói napközis táborba vittünk kézműves foglakozáshoz felszerelést, ecsetet, festéket, zsír krétát, temperát, ragasztót, stb.stb..

Nyugodt szív alapítvány családjának tartós élelmiszer csomagot vittünk, 100.000.-ft értékű csomagot vittünk

a Sztehló Gábor gyermekotthonba fejlesztő füzetet, színes filceket, zsír krétát, ceruzákat.

A Babtista Családok átmeneti otthonába mentünk és Bécsből etető széket, holtkompot, fürdetőt, cumis üveget, baba játékokat,

Egy újpesti SM beteg anyukának élelemiszer csomagot vittünk, Zuglói család segítő vitt egy családnak pelenkát,

**Július**

Novajidrányon voltunk ruhaneműt, kiságyakat, cipőket, popsi törlőt, pelenkát, higiéniás termékeket vittünk. Egy hölgynek zoknira volt szüksége adtunk neki,

Szegedre küldtünk egy család gyerekének monitort, Szegedre küldtünk festéket egy anyuka egyedül neveli a gyerekeit, ki szeretett volna festeni a kis albérletet,

Zuglói családok átmeneti otthonába ventilátort vittünk,

 a Zuglói Búzakovász pékség felajánlotta a mindennapi maradékot és a Zuglói családok átmeneti otthonaiba juttattjuk el a családoknak, a Rákosszegparki u. otthonban 26 család, a Szatmár u. otthonba 17 család, a Lőcsei u. otthonba 7 család van. Minden nap szállítjuk 18:00 kor nekik.

X.kerületi családnak sarok kanapét vittünk,

Zuglói családnak sport babakocsit vittünk, a családok átmeneti otthonába vittünk kubut, nápolyit, gyümölcspürét. kaptunk 2 db gyermek biciklit elvittük a Zuglói családok átmeneti otthonába, IV.kerületi anyuka egyedül neveli a gyermekeit, emeletes ágyat vittünk nekik,

 IV.kerületi családnak kisbabája született, de nem akarták haza engedni a kisbabát a kórházból, mert nem volt semmi baba felszerelése, mi vittünk neki babakelengyét, kis ágyat, babakocsit, ruhákat, szőnyeget,

Újra a Zuglói nyugdíjasoknál jártunk és tartós élelmiszer csomagot vittünk nekik,

IV. kerületi családnak vittünk francia ágyat, éjjeli szekrényt,

Zuglói családnak vittünk tartós élelemiszer csomagot

IV.kerületi családnak vittünk fotel ágyat,

Novajidrányban jártunk felnőtt, gyermek ruhákat vittünk, kis ágyat, pelenkákat, játékokat.

Zuglói kismamának segítettünk, mobiltelefont, kis ágyat, baba felszerelést ,komódot, légzésfigyelőt vittünk neki,

Érdre vittünk ruhacsomagot, kis kádat, játékokat, konyhai eszközöket,

Egerben jártunk 6 db laptopot, felnőtt, gyermek nyári ruhát vittünk

Megint Novajidrányba jártunk Női, férfi, gyermek nyári ruhát vittünk, iskola táskát, 10 db asztali számítógépet vittünk az iskolába hoznak létre közösségi teret, ahol a gyermekek online oktatásban tudnak részt venni, ha újra bezárnak az iskolák,

Érdi családnak vittünk autós ülést,

Csákányba egy 6 tagú családnak vittünk tartós élelemiszer támogatást,

Fővárosi Sztehlo Gábor gyermekotthonba autós üléseket vittünk, és 450db pró biotikumot a 16 tagintézményben élő gyermekek számára,

Sárbogárdi családsegítő kért segítséget egy kislányak, szemüvegre volt szüksége, optikus egy támogató megcsinálta részére a szemüveget,

egy Zuglói 7 gyermekes családnak vittünk kanapét,

Drégelypalánkon jártunk ruhanemű, játék, és lakás felszerelést vittünk az ott élő családoknak.

XV.kerületi családnak vittük 2 matracot, gyermek asztalt, székkel, játékokat és cipőket.

Érdre küldtünk egy családnak tartós élelmiszer csomagot,

XIII.kerületi családnak segítettünk, apuka rokkant nyugdíjas a nyári szünetben nála vannak a gyerekek igy tartós elemszer csomagot vittünk neki

A Debreceni családsegítő közreműködésével a családotthon lakóit meghívta egy fagyira a Gyöngyipipi fagyizó,

Faj községbe küldtünk csomagot egy újszülöttnek,

XIII.kerületi családsegítő kérésére egy idős néninek tartós élelmiszer csomagot vittünk,

Sárkereszttúra küldtünk egy varrógépet, hogy egy édesanya tudjon pl maszkot varrni és igy némi pénzhez jutni,

Zuglói nyugdíjas néninek segítettünk élelmiszerrel

Tóalmásra vittünk felnőtt, gyermek, ruhát, cipőt, olajradiátorokat, háztartási dolgokat az ott élő családok számára

Családsegítő kérésére egy XV.Kerületi családnak segítettünk

Zuglói átmeneti otthonba vittünk szekrényt egy családnak

Kihúzható kanapét vittünk egy budapesti családnak

Újpesti idős néninek hűtő szekrényt vittünk

XIII. kerületi családsegítőbe 100 gyermek részére tanfelszerelést

IV.kerületi családsegítőbe vittünk tanfelszerelést, tartós élelmiszert, tisztasági csomagot.

Tápiószecsőre 100 gyermeknek vittünk tanfelszerelést, 10 db asztali számítógépet

**Szeptember**

Mezőkövesdi 3 testvér kapott iskola felszerelést, iskola táskát, számító gépet

Tanszer felajánlásból **635** gyermek részesült csomagban!

Hat tagú családnak vittünk törölközőt, plédet,

Kismama egyedül maradt várandósan igy nem tudta megvásárolni a szükséges dolgokat a babának, kiságyat, kádat, babakocsit, és baba kelengyét vittünk nekik.

Zuglói férfinek mosógépre volt szüksége

Zuglói családok átmeneti otthona iskola táskát kért 3 gyermeknek

Veresegyházi óvodának kerti játékokat, homokozót, hintát, labdát,

3 gyermeknek küldtünk tanfelszerelést a XII.kerületbe

Zuglói kismamának segítettünk babakocsival

A Zuglói néninek adtunk tisztasági és tartós élelmiszer csomagot

XIII.kerületi családsegítő kérésére egy mobil telefonnal támogattunk egy családot

XIII.Kerületi család laptopot, és telefont,kisebb tisztasági csomagot kapott

Zuglói idős néninek küldtünk inkontinencia betétet

Újpalotai családnak vittünk szekrényt, és polcot

A XIII.kerületi Prevenciós központ munkatársai Alapítványunknak gyűjtöttek tisztasági szereket,

Cicomapakk felhívásunkra jelentkezett állandó támogatónk a Flamingó festék bolt XVI.Keületből és tisztasági kellékeket hozott,

Újpesti családnak konyhabútort vittünk

Kecskeméten jártunk a biztos kezdet házban és ruhaneműt, pelenkát, játékokat, baba felszerelést vittünk.

XIII.kerületi mozgássérült férfinek kerekesszéket mert az övét ellopták

Három gyerekes családnak segítettünk tartós élelmiszer és tisztasági csomaggal,

A Bitrise.io cégtől kaptunk számitógépeket

**Október**

Egy kisfiúnak adtunk egy laptopot Magdolna negyed,

A Zuglói Családok átmeneti otthonába vittünk kültéri játékokat, közösségi térbe rajztáblát, kisasztalt, 2 szőnyeget,

Újpesti elsős kislánynak vittünk íróasztalt

Egerbe a Családok átmeneti otthonába vittünk, babakocsit, kiságyat, gyerek ágyat, tápszert, etető széket, pihenő széket, hintát,

Zuglói Szatmár u. családok átmeneti otthonába vittünk iker babakocsit egy családnak

Zuglói Családok átmeneti otthonába egy 9 gyermeket nevelő egyedül álló anyukának vittünk, ágynemüket, huzatokat, tisztasági csomagot,

XIII. kerületi néninek egy ágyat vittünk a családsegítő kérésére

XIII. kerületi családnak gyermek bútort vittünk

Egy 7 éves Zuglói kislány a születésnapjára biciklit kért, szülei nem tudták megvenni neki ezért kapott tőlünk, pont érkezett egy felajánlás

Dejtár községben 20 családnak osztottunk tartós élelmiszert és tisztasági csomagot,

Füzesabonyi kismamának küldtünk babakelengyét, babkocsit, tisztaságit a születendő babának

Tereske községben osztottunk tartós élelmiszer csomagot és tisztaságit 20 családnak

Medgyesbodzásra küldtünk baba kocsit, ruhaneműt, játékokat, baba felszerelést

Egerbe vittünk etető széket, babakocsit, kis ágyat, tápszert ruhákat,

XIII. kerületi családnak vittünk egy sarok garnitúrát

Rétságon osztottunk tartós élelmiszert és tisztasági csomagot 20 családnak

Hevesre küldtünk konyha bútort

Szociális gondozó kérésére egy tűzhelyet vittünk egy néninek

XIII. kerületi családnak sarok garnitúrát vittünk

A Hűvösvölgyi gyermekotthonba 7 db emeletes ágyat vittünk az ott élő gyerekeknek.

Egy négy gyermekes családnak egy mosógépet vittünk, albérletben élnek

**November**

Parádon jártunk és ruhaneművel segítettük az ott élő rászoruló családokat

Zuglói egyedülálló anyukának segítettünk tisztasági és tartós élelmiszer csomaggal,

Zuglói kisfiúnak hintalovat vittünk a születésnapjára

A tisztasági csomag és menstruációs gyűjtésünkből **120** családot tudtunk támogatni

De jöjjenek a számok és néhány kép:
▪️ Tereske 20 család
▪️ Rétság 20 család
▪️ Dejtár 20 család
▪️ Zugló 40 család
▪️ Kőbánya 20 család kapott csomagot.

A csomag tartalma eltérő volt, mert külön figyelmet fordítottunk a babákra, gyerekekre, illetve nem mindenhol két szülős családot találtunk.
Családonként kaptak mosószert, öblítőt, papírzsepit, mosogatószert.
Babáknak vittünk pelenkát, popsitörlőt.
Gyermekek esetében gondoskodtunk külön gyerek fogkefével, fogkrémmel, gyerek samponnal és tusfürdővel.
Női tagoknak jutott intim betét fejenként 2 csomag, fogkefe, fogkrém, tusfürdő, sampon, dezodor. Férfiaknak borotva, borotvahab, tusfürdő, sampon, dezodor.

Ez nagyjából 6-7 ezer forint megtakarítást jelent családonként.

Tartós élelmiszert osztottunk **40** Zuglói családnak! 8 nyugdíjas részére a család gondozók vitték ki a csomagokat

Egy kismamának babakocsit, kiságyat, és baba felszerelést vittünk

A hétvégén tartós élelmiszert osztottunk a raktárunknál **10** kőbányai rászoruló családnak

A Sztehlo Gábor Gyermekotthonba vittünk gyermek üléseket, hogy az otthonban élő gyermekeket tudjak orvoshoz, fejlesztésre, kirándulásra vinni.

Hevesre küldtünk támogatást az ott élő rászoruló családoknak. Felnőtt, gyermek ruhaneműt, játékot, ágyneműt, ágynemű huzatokat. Babakocsit, baba felszerelést.

Biztos láttátok, hogy elkezdtük gyűjteni a Mikulás csomagokat! A tegnapi napon elkezdtük, ki hordani a gyerekeknek, hogy December 6- ÁN megkapják a csomagokat! A Móra Ferenc általános iskola 100 csomagot, itt

**50** családnak élelmiszer támogatást is vittünk ,és az Életfa egyesület Érden 70 Mikulás csomagot kapott!

XV. kerületi család gyermekeinek segítettünk ruha csomaggal.

Sárbogárdon jártunk és támogatást vittünk, téli felnőtt, gyermek ruhát, meleg ágyneműt, ágynemű huzatot, cipőket, 2db gyermek ágyat.

Zuglói családok átmeneti otthonába vittünk tartós élelmet, egy 4 gyermeket nevelő családhoz! Felajánlónk Mikulás csomagot is küldök a gyermekek részére.

A XIII.Kerületben egy kis szekrényt vittünk egy családnak a családsegítő kérésére.

Nemrégiben kértünk segítséget egy hallás sérült házaspárnak, kisbabájuk született és speciális babafigyelőre volt szükségük! Sajnos nem sok támogatás érkezett nekik. Segítséget kertünk a Mini-Manó Babacentrum és kedvezményes áron meg tudtuk vásárolni nekik a készüléket.

A XIII. Kerületi Prevenciós Központ – Híd család és Gyermekjóléti intézménnyel évek óta együttműködünk, és az ott dolgozók az idén gyűjtöttek csokikat és csináltak mikulás csomagokat amit rászoruló gyermekeknek fogunk eljuttatni.

Egy IV. Kerületi családnak egy kanapét vittünk a családsegítő.

Zuglói kislánynak adtunk sport babakocsit.

A Zuglói családsegítő kérésére egy család asztali számítógépet kapott, hogy az online oktatásban részt tudjon venni a gyermekük.

A Zuglói Egyesített Bölcsődék összes tagintézményébe sikerült vinnünk kis Mikulás csokikat és szaloncukrokat, figyelembe véve az ételérzékeny kéréseket is. Ezzel 793 kisgyereknek okozunk majd örömet.

A Zuglói családsegítő jelezte, hogy egy gyermeknek online oktatása van de nincs digitális eszköz amin tudna tanulni. Éppen érkezett a raktárunkba egy laptop amit oda tudtunk adni a gyermeknek.

A Rákospalotai Javítóintézet és Központi Speciális Gyermekotthonban jártunk, 60 db Mikulás csomagot, 60 db Oriflame tusfürdőt, és 40 db karórát vittünk az intézményben élő lányoknak.

A Mikulás csomag osztásunk véget ért ma.🎅
‼️Örömmel osztjuk meg veletek, hogy 2021-ben 3014 gyermeknek sikerült Mikulás csomagot eljuttatni!‼️
Lenti videóra kattintva láthatjátok az átadásról készült fotókat.
Jöjjenek részletesen a számok:
🎅Kmety. u. Gyermekotthon 18 db
🎅Parád Roma szervezet 58db
🎅Rákospalotai Javítóintézet és Központi Speciális Gyermekotthon 60 db
🎅Életfa 70 db
🎅Alsószuha 42 db
🎅Rákospalotai SZÉRA alapítvány127 db
🎅Tápiószecső családsegítő 45 db
🎅Rákosszeg park családok átmeneti otthona 127db
🎅Sárbogárd családsegítő 50db
🎅Fáj Polgármester 200 db
🎅Móra Ferenc EGYMI 100 db
🎅Újpest családsegítő 200 db
🎅Heves 300 db
🎅Cseppkő u. Gyermekotthon140 db
🎅13.ker családsegítő 150 db
🎅Kecskemét Biztos Kezdet háza100 db
🎅Jó pásztor Anyaotthon 30 db
🎅Jó pásztor Háza anyaotthon 36 db
🎅Tanoda Érd 76 db
🎅Lámpás Érd13 db
🎅Kálmánháza 180 db
🎅Selyeb 150 db
🎅Kossuth Lajos gyerekotthon 120 db
🎅Bokréta Újpalota 24 db
🎅Hajnal utcai gyerekotthon 30 db
🎅Eger családsegítő 168 db
🎅Kaffka gyermekotthon 21db
🎅S.O.S. Krízis Alapítvány 30 db
🎅Zuglói családsegítő 349 db

A fentieken kívül még volt lehetőségünk a zuglói összes bölcsőde kisgyermekének eljuttatni egy kis apróságot, amit már megosztottunk veletek.

**December**

Ő itt Natália, pelenkát és bébi pürét küldtünk neki Erzsébetre.

Egy IV. kerületi családnak egy sarok garnitúrát vittünk.

Egy Érdi családnak tartós élelmiszer csomagot küldtünk, három gyermeket nevelnek, nehéz körülmények között.

A Zuglói Egyesített Bölcsődék dolgozói ismét megleptek bennünket, nem lehetünk elég hálásak. Az az összefogás és szeretetteljes támogatás, amit képviselnek példaértékű.

Encsre egy családnak tartós élelmiszert küldtünk.

A Rákospalotai Javítóintézet és Központi Speciális Gyermekotthonban jártunk, 60 db Karácsonyi törölköző csomagot vittünk, az intézményben élő lányoknak.

A Zuglói családsegítő szolgálatnak 277 gyermek ajándékát vittük el, hogy a karácsonyi ajándékokat át tudják nekik adni.

Zuglói család kiságyat és babakocsit kapott.
Köszönjük a támogatást.

Újpestre egy családnak emeletes agyat vittünk.

Az év utolsó tartós élelmiszer osztása! A Zuglói nyugdíjasoknak vittünk csomagot, és bejglit összesen 10 csomagot osztottunk.

1022(!) gyermeknek tudtunk karácsonyi ajándékcsomagot vagy utalványt vinni‼️

Cseppkő u. Gyermekotthon 80db
Újpesti családsegítő szolgálat 183db
Zuglói családsegítő szolgálat 299db
Jópásztorok háza anyaotthon 59db
BMSZKI Rákosszegpark családok átmeneti otthona 62db
Bolyai Gyermekotthon 19db
Kossuth XI. Kerületi gyermekotthon 99db
Aranyhíd IV.k. Átmeneti Gyermekotthon 14db
Híd-Család és Gyermekjóléti szolgálat 77db
Szent Rita Nevelőszülői Hálózat 70db
Rákospalotai javító intézet 60db

Egy Zuglói családnak mosógépet vittünk.

Meg októberben kaptunk 7 db emeletes ágyat, amit a Hűvösvölgyi gyermekotthonba vittünk el az ott lakó gyerekeknek. Nem kaptunk hozza matracot, így megkerestük az IKEA -t, mivel már többször kaptunk tőlük segítséget, hogy támogassák a gyermekotthonban élő gyermekeket matraccal! Így meg karácsony előtt sikerült elvinni nekik a matracokat, ajándékokkal és szaloncukrokkal együtt.

A ceve támogatása 1,500,000.-ft volt amiből 150 család kapott csomagot.

2x 500.000.-ft DM tisztasági

Tereske 20 család
▪️ Rétság 20 család
▪️ Dejtár 20 család
▪️ Zugló 40 család
▪️ Kőbánya 20 család kapott csomagot

tisztasági csomag és menstruációs gyűjtésünkből **120** családot tudtunk támogatni

**Érd 50** családnak élelmiszer támogatást

Tanszer felajánlásból **635** gyermek részesült csomagban

Sárbogárdon **40** családnak vittünk tartó élelmiszert és tisztasági csomagot

Galgagyörkön tartós élelemiszert osztottunk **50** család

Érden **14** családnak osztottunk tartós élelemiszert, tisztasági csomagot

Parádi **22** családoknak

Nagyorosziba voltunk **15** családnak

Galgagyörk **50** család

Zuglói családsegítő **50** család